《青玉案 题草窗词卷》
宋代·李莱老

吟情老尽江南句。几千万、垂丝缕。花冷絮飞寒食路。

渔烟鸥雨，燕昏莺晓，总入昭华谱。

红衣妆靓凉生渚。环碧斜阳旧时树。拈叶分题觞咏处。

荀香犹在，庾愁何许，云冷西湖赋。

作者简介：李莱老（约公元1260年前后在世），字周隐（词综作字逛翁。此从绝妙好词），号秋崖，里居及生卒年均不详，约宋理宗景定初前后在世。他大约是李彭老的兄弟。亦工词，与周密时相唱酬。咸淳六年（公元1270年）知严州。词与李彭老合为《龟溪二隐集》。